Jaska Jokusen joulu

Jaska Jokusen joulu () on vuonna 1965 valmistunut, Charles M. Schulzin luomaan Tenavat-sarjakuvaan perustuva yhdysvaltalainen jouluaiheinen televisioanimaatio. Jaska Jokusen joulu oli ensimmäinen Tenavista tehty pidempi animaatio, ja kaikkien myöhempien tavoin siinä on käytetty oikeita lapsia ääninäyttelijöinä. Sen ohjasi Bill Meléndez, joka teki sittemmin kymmeniä Tenavat-animaatioita. Yhdysvalloissa Jaska Jokusen joulusta tuli yli 50 vuoden ajaksi televisiossa vuodesta toiseen uusittu klassikko-ohjelma. Sen jatkoksi tehtiin myöhemmin joukko eri juhlapäiviin liittyviä Tenavat-animaatioita.

Tarinassa apea Jaska Jokunen pohtii joulun todellista merkitystä ja arvostelee joulun kaupallistumista sekä sen synnyttämää ahneutta. Tellun ehdotuksesta hän yrittää ensin ohjata koulun joulunäytelmää ja lähtee sen jälkeen hankkimaan näytelmään joulukuusta. Muut nauravat Jaska Jokusen hankkimalle säälittävälle kuuselle. Lopussa kaikki kuitenkin tavoittavat oikean joulutunnelman. Juonessa on käytetty kaikkia Tenavissa tuolloin esiintyneitä hahmoja.

Ohjelma kestää 25 minuuttia.

 Historia 
Jaska Jokusen joulu sai alkunsa tuottaja Lee Mendelsonin aloitteesta. Hän oli kaksi vuotta aiemmin tehnyt Schulzista kertovan dokumentin A Boy Named Charlie Brown, johon oli liitetty pätkä animaatiota, mutta jota televisiokanavat eivät olleet kiinnostuneet ostamaan. Vuonna 1965 hänelle tarjottiin sen sijaan tilaisuutta tuottaa CBS-televisiokanavalle Coca-Cola Companyn sponsoroima Tenavat-aiheinen jouluohjelma, ja hän sai Schulzin innostumaan ajatuksesta. Ohjaaja Bill Meléndez ja säveltäjä Vince Guaraldi olivat olleet mukana jo A Boy Named Charlie Brownin ja sen animaatio-osuuden tekemisessä ja tulivat mukaan uuteen hankkeeseen.Derrick Bang: ”A Charlie Brown Christmas” – Vince Guaraldi (1965)  Yhdysvaltain kongressin kirjasto. Viitattu 25.12.2014.

Schulz, Mendelson ja Meléndez hahmottelivat Jaska Jokusen joulun käsikirjoituksen yhdessä, kertomansa mukaan muutamassa päivässä. Myös animaatio tehtiin kiireellä. Tuon ajan tavoista poiketen ääninäyttelijöinä päätettiin käyttää pelkästään lapsia, pääosin kokemattomia. Schulzin tahdosta animaatiossa ei käytetty taustanaurua, Ressulle ei äänitetty lainkaan vuorosanoja ja tarinaan liitettiin uskonnollinen kohtaus, jossa Eppu selittää joulun merkityksen lainaamalla sanantarkasti Luukkaan evankeliumin kertomusta Jeesuksen syntymästä Kuningas Jaakon Raamatun vanhahtavalla englannilla.A Christmas Miracle - The Making of a Charlie Brown Christmas -televisiodokumentti. Yhdysvallat 2008.Bill Melendézin esipuhe (s. XI) teoksessa The Complete Peanuts: 1963 to 1964. Fantagraphics Books 2007.David Michaelis: Schulz and Peanuts: A Biography, pehmeäkantinen laitos, s. 346–350, 357–360. Harper Perennial, New York 2008.

CBS:n johto ei ollut Jaska Jokusen jouluun lainkaan tyytyväinen sen teknisen kömpelyyden, eräiden epätavanomaisten piirteiden ja arveluttavana pidetyn uskonnollisen painotuksen vuoksi, mutta päätti kaikesta huolimatta esittää ohjelman. Ensiesitys oli 9. joulukuuta 1965, ja sitä katsoi lähes puolet yhdysvaltalaisista tv-katsojista. Jaska Jokusen joulu sai Yhdysvalloissa hyvin myönteisen vastaanoton ja se palkittiin Peabody-palkinnolla ja parhaan lastenohjelman Primetime Emmyllä.

Koska Coca-Colan sponsorisopimus päättyi muutaman vuoden kuluttua, Jaska Jokusen joulun myöhemmistä tv-esityksistä leikattiin alusta ja lopusta pois Coca-Cola-mainoksia sisältäneitä kohtia.Scott McGuire: The Peanuts Animation and Video Page  Fivecentsplease.org. Viitattu 25.12.2014.

Ohjelmaa esitettiin pitkään Yhdysvaltain televisiossa joka joulu, vuoteen 2000 saakka CBS:llä ja sen jälkeen ABC:llä,Michael Schneider: ABC's Peanuts Specials Are a Perennial Ratings Hit, Charlie Brown  Tv Guide 28.11.2012. Viitattu 23.12.2014. kunnes vuonna 2020 sen ja kahden muun suositun Tenavat-piirretyn, Se on suuri kurpitsa, Jaska Jokusen (1966) ja Jaska Jokusen kiitospäivän (1973) esitysoikeudet siirtyivät Apple TV+ -suoratoistopalvelulle.Caitlin O'Kane: Charlie Brown holiday specials will not air on TV for the first time in decades — they'll be on Apple TV+  CBS News 21.10.2020. Viitattu 23.10.2020. Jaska Jokusen joulu oli tuohon saakka Yhdysvaltain pitkäikäisin vuosittain uusittu piirrosohjelma (Petteri punakuono -niminen ohjelma on vuoden vanhempi, mutta se on nukkeanimaatioLisa Respers France: Happy 50th, 'Rudolph the Red-Nosed Reindeer'!  CNN 5.12.2014. Viitattu 25.12.2014. Viitattu 24.12.2014.).

Musiikki
Vince Guaraldin Jaska Jokusen jouluun säveltämä pääosin jazz-tyylinen taustamusiikki on muodostunut hyvin suosituksi. Guaraldi käytti siinä uudelleen joitain A Boy Named Charlie Brown -dokumenttiin säveltämiään kappaleita, joista varsinkin pianokappale ”Linus and Lucy” sai Jaska Jokusen joulussa aseman Tenavien tunnusmusiikkina. Myös avauskohtauksessa kuultava Lee Mendelsonin itsensä sanoittama laulu ”Christmas Time Is Here” on muodostunut Yhdysvalloissa klassikoksi, jonka lukuisat artistit ovat levyttäneet joulumusiikkia sisältäville levyilleen. Jaska Jokusen joulun musiikista koottu soundtrack-albumi liitettiin vuonna 2012 Yhdysvaltain kongressin kirjaston ylläpitämään kansalliseen ääniterekisteriin sillä perusteella, että se ”esitteli jazzin miljoonille kuulijoille”.The National Recording Registry 2011  Viitattu 25.12.2014.

Kirjasovitukset
Jaska Jokusen joulun pohjalta on julkaistu useita kuvakirjoja ja muita oheistuotteita. Yksi kuvakirja on julkaistu suomeksi vuonna 1969 nimellä Jaska Jokusen jouluTenavat Sarjakuvat.eurocomics.info. Viitattu 25.12.2014..

 Ääninäyttelijät 
+Alkuperäinen ääninäyttelijäSuomenkielinen ääninäyttelijä(vuoden 2020 dubbaus)RooliPeter RobbinsVilho VirtanenJaska JokunenTracy StratfordAlissa KovalainenTelluCathy SteinbergSalli JokunenChristopher SheaElton HämäläinenEppuChris DoranKaapo KarinenAmadeusLeevi IkävalkoPaveSally DryerTuuli KoskelaLippeKaren MendelsonPihla OllilaKieloAnn AltieriEllen JokinenKutriGeoffrey OrnsteinDaniel ItzkovitzRapa-RipaBill MeléndezRessu

 Lähteet 

 Aiheesta muualla 


Luokka:Tenavat-animaatiot
Luokka:Yhdysvaltalaiset jouluohjelmat
Luokka:Primetime Emmy -palkitut ohjelmat
Luokka:Vuoden 1965 yhdysvaltalaiset elokuvat
Luokka:CBS:n televisio-ohjelmat
Luokka:Jouluelokuvat